b"\n_START_ARTICLE_\nPedro ximenes\n_START_PARAGRAPH_\nEl pedro ximenes tamb\xc3\xa9 anomenat pero ximenes \xc3\xa9s una varietat de cep blanca. La tradici\xc3\xb3 diu que el nom prov\xc3\xa9 de l'alemany Peter Siemens, soldat de l'emperador Carles V, castellanitzat com pedro o pero; ximen, xim\xc3\xa9nez o jim\xc3\xa9nez. _NEWLINE_El ra\xc3\xafm pero ximenes \xc3\xa9s menut, poc compacte i de gra mitj\xc3\xa0 i esf\xc3\xa8ric, molt llis i transl\xc3\xbacid. El fruit \xc3\xa9s molt dol\xc3\xa7. La planta s'adapta b\xc3\xa9 en climes molt assolellats. Es cultiva sobretot a Andalusia, Argentina i Austr\xc3\xa0lia, i \xc3\xa9s una de les varietats preferents a la DO Val\xc3\xa8ncia._NEWLINE_El vi tradicional pero ximenes, elaborat sobretot a Andalusia, \xc3\xa9s un vi gener\xc3\xb3s de 14\xc2\xba a 20\xc2\xba i de contingut de sucre alt. \xc3\x89s de color caoba i t\xc3\xa9 un gust intens que recorda les panses. \xc3\x89s elaborat amb ra\xc3\xafm assolellat i amb addici\xc3\xb3 d'alcohol. M\xc3\xa9s recentments uns cellers de Vinebre s'en van servir per fer el t\xc3\xadpic vimblanc, un estil de vi gener\xc3\xb3s sense adici\xc3\xb3 d'alcohol. Tamb\xc3\xa9 s'utilitza el pero ximenes per fer cupatges de vi blanc de taula, i alguns vins de qualitat."